Title: ประกาศคณะกรรมการประมงประจำจังหวัดระยอง เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงหอยทะเล พ.ศ. 2561

ประกาศคณะกรรมการประมงประจำจังหวัดระยอง
เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงหอยทะเล
พ.ศ. ๒๕๖๑

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ และที่แก้ไขเพิ่มเติม กำหนดให้การเพาะเลี้ยงหอยทะเล
เป็นกิจการการเพาะเลี้ยงสัตว์น้ำควบคุมและความในมาตรา ๗๗
แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม
คณะกรรมการประมงประจำจังหวัดระยองออกประกาศไว้ ดังต่อไปนี้

ข้อ ๑  ให้พื้นที่คลองลาวน
เขตท้องที่ตำบลชากพง อำเภอแกลง จังหวัดระยอง ตามแผนที่แนบท้ายประกาศนี้
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภทการเพาะเลี้ยงหอยทะเล

ข้อ
๒[๑]  ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

ประกาศ ณ
วันที่ ๑๑ พฤษภาคม พ.ศ. ๒๕๖๑
สุรศักดิ์
 เจริญศิริโชติ
ผู้ว่าราชการจังหวัดระยอง
ประธานคณะกรรมการประมงประจำจังหวัดระยอง

[เอกสารแนบท้าย]

๑.
แผนที่ท้ายประกาศคณะกรรมการประมงประจำจังหวัดระยอง เรื่อง กำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมประเภท
การเพาะเลี้ยงสัตว์น้ำทะเล พ.ศ. ๒๕๖๑
๒.
พิกัดภูมิศาสตร์

(ดูภาพจากข้อมูลกฎหมาย)

วิวรรธน์/จัดทำ
๑๓ มิถุนายน
๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๓๓ ง/หน้า ๒๒/๑๑ มิถุนายน ๒๕๖๑